Subject: Rässa küla Põlluaia katastriüksuse detailplaneeringu kehtestamisest teavitamine
From: Maa- ja planeeringunõunik <[email-masked]>
Date: Thu, 19 Feb 2026 16:04:39 +0200

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Tere

Vastavalt planeerimisseaduse § 139 lg 6 p 4 teavitame, et Muhu
Vallavolikogu kehtestas oma 18.02.2026. a otsusega nr 32 Rässa küla
Põlluaia katastriüksuse (47801:008:0690) detailplaneeringu (otsus lisatud
käesolevale kirjale).

Planeeringuala osas kehtis 2010. a kehtestatud Rässa küla Põllu
detailplaneering, millega kavandati nelja elamukrundi moodustamist.
Tänaseks on planeering osaliselt ellu viidud. Moodustatud on
planeeringujärgsed krundid (sh Põlluaia), osaliselt on rajatud
planeeringujärgne hoonestus. Käesoleva planeeringu eesmärgiks oli Põlluaia
katastriüksusele täiendava ehitusõiguse määramine. Lisaks olemasolevale
hoonestusele soovitakse rajada veel kaks abihoonet. Samuti soovitakse
muuta kanalisatsioonilahendust ning kavandada planeeringualale biopuhasti
ja imbväljak. Detailplaneering hõlmab kogu Põlluaia kinnistut ning
planeeringuala suurus on ca 1,25 ha.

Detailplaneeringu elluviimisega ei kaasne eeldatavalt piirkonnale olulisi
mõjusid. Detailplaneering ei sisalda üldplaneeringu põhilahenduse muutmise
ettepanekut.

Kehtestatud detailplaneeringu materjalidega on võimalik tutvuda valla
kodulehel www.muhu.ee/kehtestatud-detailplaneeringud
<http://www.muhu.ee/kehtestatud-detailplaneeringud.> .

Täiendav info tel 453 0680, [email-masked] <mailto:[email-masked]> .

Lugupidamisega

Pille Tamm

maa- ja planeeringuspetsialist

Muhu vald | Keskuse, Liiva küla 94701

Tel: +372 453 0680

 <mailto:[email-masked]> [email-masked] |  <http://www.muhu.ee/> www.muhu.ee